stanford-oval/wikipedia huggingface dataset:
Santa Clara (Kalifornia)

| City of Santa Clara |
| --- | --- |
 Santa Clara Convention Center
 Santa Claran sijainti Santa Claran piirikunnassa ja Kaliforniassa.
 City of Santa Clara
 Koordinaatit: 37°21′16″N, 121°58′9″W 
Valtio:  Yhdysvallat
Osavaltio:  Kalifornia
Piirikunta:  Santa Clara
Perustettu:  1977
Kunnallistettu:  1852
Hallinto:  
 – Pormestari:  Jamie L. Matthews
Pinta-ala:  
 – Kokonaispinta-ala:  47,6 km²
Korkeus:  23 m
Väkiluku (2009):  111 997
Aikavyöhyke:  UTCPST (UTC−8)
 – Kesäaika:  UTCPDT (UTC−7)
Postinumero:  95050–95056
Suuntanumero(t):  408
Infobox OKVirheellinen NIMI-arvo: 
Santa Clara on kaupunki Santa Claran piirikunnassa Kaliforniassa Yhdysvalloissa. Vuoden 2009 arvion mukaan kaupungissa on 111 997 asukasta. Se sijaitsee noin kuusi kilometriä luoteeseen Kalifornian kolmanneksi suurimmasta kaupungista San Josésta.
Santa Clarassa on espanjalaisten lähetysasemaksi vuonna 1777 perustama Mission Santa Clara de Asísin kirkko, jonka mukaan kaupunki on nimetty. Klaara Assisilainen on kaupungin suojeluspyhimys. Santa Clara sai kunnallishallinnon vuonna 1852.
Santa Clara sijaitsee keskeisellä paikalla Piilaaksossa, ja useilla teknologiayrityksillä on kaupungissa pääkonttori. Kaupungin viisi suurinta yksityistä työnantajaa vuonna 2009 olivat Intel, Sun Microsystems, Applied Materials, Agilent Technologies ja Affymetrix. Kaupungissa toimivat korkeakoulut Mission College ja Santa Clara University, joista jälkimmäinen on Kalifornian vanhin korkeakoulu.
Amerikkalaisen jalkapallon NFL-seura San Francisco 49ersin pääkonttori ja harjoituskeskus ovat Santa Clarassa, ja seura on suunnitellut rakentavansa uuden stadioninsa kaupunkiin. Jalkapallon MLS-seura San Jose Earthquakes pelaa yliopiston kampuksella sijaitsevalla Buck Shaw Stadiumilla. Kaupungissa toimii myös Cedar Fairin California’s Great America -huvipuisto.
San Josén kansainvälinen lentoasema sijaitsee Santa Claran naapurissa, ja muita läheisiä lentoasemia ovat San Franciscon kansainvälinen lentoasema ja Oaklandin kansainvälinen lentoasema. Kaupungissa on kaksi suurta rautatieasemaa, Santa Clara ja Great America, joita palvelevat Caltrainin, Amtrakin Capitol Corridorin ja Altamont Commuter Expressin junat. Julkista linja-autoliikennettä hoitaa Santa Clara Valley Transportation Authority, jolla on myös pikaraitiotielinjoja.
Kaupungin läpi virtaavat San Tomas Aquino Creek, Saratoga Creek ja Calabazas Creek, jotka laskevat San Franciscon lahteen. Preeriapöllö, jonka kanta on ollut laskemaan päin Kaliforniassa, elää ja pesii kaupungissa.
Aiheesta muualla

Kuvia tai muita tiedostoja aiheesta Santa Clara Wikimedia Commonsissa
Kaupungin verkkosivusto (Arkistoitu – Internet Archive) (englanniksi)
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Ruth Svedberg

| Mitalit | Mitalit | Mitalit |  |
| --- | --- | --- | --- |
|  Svedberg (oik.) vuoden 1930 tienoilla. |  Svedberg (oik.) vuoden 1930 tienoilla. |  Svedberg (oik.) vuoden 1930 tienoilla. |  |
Maa:   Ruotsi
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Amsterdam 1928 | kiekonheitto |  |
Ruth Augusta Svedberg (14. huhtikuuta 1903 Malmivaara – 27. joulukuuta 2002 Göteborg) oli ruotsalainen kiekonheiton olympiamitalisti ja pikajuoksun olympiakävijä, joka kilpaili kansallisella tasolla menestyksekkäästi myös muissa lajeissa.
Svedberg saavutti kiekonheitossa olympiapronssia, Ruotsin ensimmäisen mitalin naisten yleisurheilulajeissa, Amsterdamissa 1928. Hän osallistui samoissa kisoissa myös sadan metrin juoksuun ja pikaviestiin. Svedberg voitti yhteensä 21 Ruotsin mestaruutta yksilölajeissa lajeinaan kolmiottelu, kiekonheitto, linkopallo, keihäänheitto, kuulantyöntö ja pituushyppy. Viimeisen kansallisen mestaruutensa Svedberg voitti 46-vuotiaana kiekonheitossa heitettyään kilpailussa henkilökohtaisen ennätyksensä.
Aiheesta muualla

Ruth Svedberg Kansainvälinen olympiakomitea. (englanniksi)
Asaf Halet Çelebi

| Asaf Halet Çelebi> Henkilötiedot |
| --- | --- |
Syntynyt: 1907 Konstantinopoli
Kuollut: 1958 (50–51 vuotta) Istanbul
Kansalaisuus:  Turkki
Ammatti:  kirjailija
Kirjailija
Äidinkieli: turkki
Tuotannon kieli: turkki
Aiheesta muualla
Löydä lisää kirjailijoitaKirjallisuuden teemasivulta
Asaf Halet Çelebi (1907 Konstantinopoli, Turkki – 1958 Istanbul, Turkki) oli turkkilainen runoilija. Hän on surrealisti ja modernin turkkilaisen kirjallisuuden merkittävä hahmo.
Runokokoelmat

He, 1942
Lamelif, 1945
Om mani padme hum, 1953
Saint-Lothain

Saint-Lothainin kirkko
Saint-Lothain on kunta Juran departementissa Franche-Comtén hallintoalueella Ranskassa. Kunnassa oli 435 asukasta vuoden 1999 väestönlaskennassa. Saint-Lothainin pinta-ala on 12 neliökilometriä.
Ruskopiirtoheinä

| Ruskopiirtoheinä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Piirtoheinät Rhynchospora
Laji::  fusca
Kaksiosainen nimi
 Rhynchospora fusca  (L.) W.T.Aiton (1810) 
Katso myös
   Ruskopiirtoheinä Commonsissa 
Infobox OKNimi-testi OKIUCN-testi OK: 
Ruskopiirtoheinä (Rhynchospora fusca) on sarakasvien heimoon kuuluva monivuotinen kasvi.
Levinneisyys

Ruskopiirtoheinä esiintyy Euroopassa länsi-, keski- ja pohjoisosassa. Kasvia tavataan myös muun muassa Yhdysvalloissa, Kanadassa ja Alankomaissa, jossa se on harvinainen.
Ruskopiirtoheinää tavataan Suomessa melko harvinaisena Etelä- ja Keski-Suomessa Etelä-Lapin korkeudelle. Yleisimmin sitä kasvaa Ahvenanmaan Saaristomerellä ja Etelä-Savossa. Laji on Suomessa luokiteltu silmälläpidettäväksi sekä alueella 3a (keskiboreaalinen) alueellisesti uhanalaiseksi.
Elinympäristö

Ruskopiirtoheinä kasvaa kalliolätäköissä, ohutturpeisten lettojen ja nevojen rimmillä sekä pienten järvien mutaisilla hiekkarannoilla.
Aiheesta muualla

eFloras.org: Rhynchospora fusca (englanniksi)
ITIS: Rhynchospora fusca (englanniksi)
Ruskopiirtoheinä.
Rivas-Martinezin ilmastoluokitus

Rivas-Martinezin ilmastoluokitus on eräs ilmastoluokitus, joka perustuu lämpötiloista ja sademääristä laskettuihin tunnuslukuihin ja kasvillisuustyyppeihin. Luokitus jakaa maapallon viiteen lämpövyöhykkeeseen, lukuisiin kosteusvyöhykkeisiin ja mantereisuus-mereisyysportaisiin. Näille annetaan nimet. Tämän luokituksen mukaan Suomen Pohjois-Savossa sijaitseva Kuopion kaupunki on boreaalinen subkontinentaalinen, alempi mesoboreaalinen alhaishumidi. Tämä tarkoittaa keskimääräisen kylmää havumetsäilmastoa, joka on puolimantereinen ja ei kostea.[lähde? ]
Rivas-Martinezin luokitus ei ole kovin laajalle levinnyt.
Rivas-Martinezin luokituksen peruslämpötilavyöhykkeet

Trooppinen
Välimeren
Lauhkea
Boreaalinen (viileä)
Napailmasto
Mantereisuus-mereisyys

Mantereisuus Ic on Rivas-Martinezin luokituksessa lämpimimmän ja kylmimmän kuukauden keskilämpötilojen erotus.
hyperoseaaninen (Ic 0-21) (hyvin mereinen)
äärimmäisen hyperoseaaninen   0-3
euhyperoseaaninen   3-7
hieman hyperoseaaninen   7-11
oseaaninen (Ic 11-21) mereinen
euoseaaninen 11-18
semikontinentaalinen 18-21 (puolimantereinen)
kontinetaalinen (Ic 21-65) (mantereinen)
subkontinentaalinen 21-28
eukontinentaalinen 28-45
hyperkontinentaalinen 46-65 (hyvin mantereinen)
Metsien tyypit

Mikrometsä 3-12 9-37 Mikrophanerofyytti
Mesometsä 12-24 37-73 Mesophanerofyytti
Makrometsä 24-50 73-152 Makrophanerofyytti
Megametsä > 50 > 152 Megafaneropfyyttiselvennä
Kosteusluokat ombrotyypin mukaan

Hyperaridi on erittäin kuiva ilmasto (aavikko), aridi kuiva (myös aavikko), semiaridi lähinnä puolikuivaa pensasaroa tai vastaavaa, submumidi alikosteaa aroa, humidi kosteaa metsäilmastoa , hyperhumidi hyvin kosteaa metsää ja ultrahyperhumidi lähellä sademetsää.
Kosteusluokat ombrotyypin mukaan > Trooppinen tai välimerenvyöhyke (subtrooppinen)

ultrahyperaridi lyhenne Uha, ombrotterminen indeksi Io < 0,1
alempi hyperaridi Lhar 0,1-0,2
ylempi hyperaridi Uhar 0,2-0,3
alempi aridi Lari 0,3-0,6
ylempi aridi Uari 0,6-1,0
alempi semiaridi Lsar 1,0-1,5
ylempi semiaridi Usar 1,5-2,0
alempi kuiva Ldry 2,0-2,8
ylempi kuiva Udry 2,8-3,6
alempi subhumidi Lshu 3,6-4,8
ylempi subhumidi Ushu 4,8-7,0
alempi humidi Lhum 7,0-10,5
ylempi humidi Uhum 10,5-14,0
alempi hyperhumidi Lhhu 14,0-21,0
ylempi hyperhumidi Uhhu 21,0-28,0
ultrahyperhumidi Uhh > 28,0
Kosteusluokat ombrotyypin mukaan > Lauhkea, boreaalinen ja kylmä

semiaridi lyhenne Sar, Io < 2.2
alempi kuiva Ldry 2,2-2,9
ylempi kuiva Udry 2,9-3,6
alempi subhumidi Lshu 3,6-4,8
ylempi subhumidi Ushu 4,8-6,0
alempi humidi Lhum 6,0-9,0
ylempi humidi Uhum 9,0-12,0
alempi hyperhumidi Lhhu 12,0-18,0
ylempi hyperhumidi Uhhu 18,0-24,0
ultrahyperhumidi Uhh > 24,0
Maapallon vyöhykkeet

Hieman tavallisuudesta poikkeava maapallon jako lämpövyöhykkeisiin.[lähde? ]
Lämmin (torridi) (0° to 35° N & S)
7°N to 7°S ekvauatoriaalinne, päiväntasaajavyöhyke
0° to 23° N & S  Trooppinen
7° to 23°N & S eutrooppinen
23° to 35°N & S subtroppinen
Viileä (lauhkea, temperaattinen) (35° to 66° N & S)
35° to 52°N & S eutemperaattinen
52° to 66°N & S subtemperaattinen
Kylmä (frigidi) arktinen, antarktinen  66° to 90
Aiheesta muualla

Global bioclimatics (Arkistoitu – Internet Archive)
Ruth Roberta de Souza

| Ruth Roberta de Souza> Henkilötiedot |
| --- | --- |
Koko nimi:  Ruth Roberta de Souza
Syntynyt: 3. lokakuuta 1968 Três Lagoas, Brasilia
Kuollut: 13. huhtikuuta 2021 (52 vuotta) Três Lagoas, Brasilia
Kansalaisuus:   Brasilia
Koripalloilija
Pituus:  188 cm
Maajoukkueet
:   Brasilia
Aiheesta muualla
FIBA
| Mitalit> Maa:   Brasilia.Naisten koripallo.MM-kilpailut  | Mitalit> Maa:   Brasilia.Naisten koripallo.MM-kilpailut  | Mitalit> Maa:   Brasilia.Naisten koripallo.MM-kilpailut  | Maa:   Brasilia> Naisten koripallo. |
| --- | --- | --- | --- |
|  Kultaa | Australia 1994 |  |  |
Ruth Roberta de Souza (3. lokakuuta 1968 Três Lagoas – 13. huhtikuuta 2021 Três Lagoas) oli brasilialainen koripalloilija ja maailmanmestari.
De Souza voitti Brasilian naisten maajoukkueessa muun muassa maailmanmestaruuden Australiassa 1994 ja Pan-Amerikan kisojen kultaa vuonna 1987. Hän kuului maajoukkueen kokoonpanoon myös muun muassa Barcelonan kesäolympialaisissa 1992, missä Brasilia oli seitsemäs, vuoden 1987 Pan-Amerikan kisoissa, missä maa sijoittui hopealle, ja vuosien 1986 ja 1990 MM-kilpailuissa. Diabetestä sairastanut de Souza kuoli Três Lagoasissa 52-vuotiaana 13. huhtikuuta 2021 pandemiana riehuneeseen COVID-19-tautiin, jonka vuoksi hän oli ollut tehohoidossa sairaalassa kahden viikon ajan.
Aiheesta muualla

Toinen profiili FIBA Archive (englanniksi)
Australaasia olympialaisissa

Australaasia oli Australian ja Uuden-Seelannin yhteisjoukkue, joka kilpaili Lontoon 1908 ja Tukholman 1912 olympialaisissa. Se saavutti yhteensä kolme kulta-, neljä hopea- ja viisi pronssimitalia.
Australaasiaa edustanut Australian rugbyjoukkue voitti kultaa Lontoossa 1908. Tukholmassa 1912 kultaa voittivat Fanny Durack naisten 100 metrin vapaauinnissa ja miesten 4 × 200 metrin vapaauintijoukkue. Uimari Harold Hardwick saavutti Australaasian edustajista eniten olympiamitaleita, yhden kullan ja kaksi pronssia. Vapaauimari Frank Beaurepaire sai Lontoossa 1908 hopeaa ja pronssia. Antwerpenissa 1920 ja Pariisissa 1924 hän sai yhteensä neljä mitalia Australian edustajana.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Nyrkkeily | 0 | 1 | 0 | 1 | 60 |
|  Rugby | 1 | 0 | 0 | 1 | 4 |
|  Tennis | 0 | 0 | 1 | 1 | 31 |
|  Uinti | 2 | 3 | 3 | 8 | 24 |
|  Yleisurheilu | 0 | 0 | 1 | 1 | 98 |
| Yhteensä | 3 | 4 | 5 | 12 | 78 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
| 1908  1908 Lontoo | 1 | 2 | 2 | 5 | 11 |
| 1912  1912 Tukholma | 2 | 2 | 3 | 7 | 12 |
| Yhteensä | 3 | 4 | 5 | 12 | 78 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 1 Kultaa | Rugbymaajoukkue | 1908  1908 Lontoo |  Rugby | Miesten turnaus |
| 2 Hopeaa | Snowy Baker | 1908  1908 Lontoo |  Nyrkkeily | Miesten keskisarja |
| 2 Hopeaa | Frank Beaurepaire | 1908  1908 Lontoo |  Uinti | Miesten 400 metrin vapaauinti |
| 3 Pronssia | Harry Kerr | 1908  1908 Lontoo |  Yleisurheilu | Miesten 3 500 m kävely |
| 3 Pronssia | Frank Beaurepaire | 1908  1908 Lontoo |  Uinti | Miesten 1 500 metrin vapaauinti |
| 1 Kultaa | Fanny Durack | 1912  1912 Tukholma |  Uinti | Naisten 100 metrin vapaauinti |
| 1 Kultaa | Cecil Healy Malcolm Champion Leslie Boardman Harold Hardwick | 1912  1912 Tukholma |  Uinti | Miesten 4 × 200 metrin vapaauintiviesti |
| 2 Hopeaa | Cecil Healy | 1912  1912 Tukholma |  Uinti | Miesten 100 metrin vapaauinti |
| 2 Hopeaa | Mina Wylie | 1912  1912 Tukholma |  Uinti | Naisten 100 metrin vapaauinti |
| 3 Pronssia | Harold Hardwick | 1912  1912 Tukholma |  Uinti | Miesten 1 500 metrin vapaauinti |
| 3 Pronssia | Harold Hardwick | 1912  1912 Tukholma |  Uinti | Miesten 400 metrin vapaauinti |
| 3 Pronssia | Anthony Wilding | 1912  1912 Tukholma |  Tennis | Miesten kaksinpeli |
Lähteet:
Saint-Louisin alue

| Saint-Louisin alue région de Saint-Louis |
| --- | --- |
 Saint-Louisin alue Senegalin kartalla.
 Alueen departementit.
Valtio:  Senegal
Hallinto:  
 – hallinnollinen keskus:  Saint-Louis
Pinta-ala:  19 034 km²
Väkiluku (2014):  932 900
Saint-Louisin alue (ransk. région de Saint-Louis) on hallintoalue Senegalin pohjoisosassa. Sen keskus on Saint-Louisin kaupunki. Alueen pinta-ala on 19 034 neliökilometriä. Asukkaita on 932 900 henkeä (vuonna 2014, arvio).
Saint-Louisin alue käsittää kymmenen prosenttia Senegalin pinta-alasta. Se rajoittuu etelässä Lougan ja idässä Matamin alueisiin, pohjoisessa Mauritaniaan ja lännessä Atlantin valtamereen. Tärkeimmät vesistöt ovat Senegaljoki ja Guiersjärvi. Luonnonalueita ovat Walo joen varrella, Diéri sen eteläpuolella ja Niayes eli Gandiolais meren rannalla. Seutu kuuluu Sahelin vyöhykkeeseen.
Alue jakautuu Daganan, Podorin ja Saint-Louisin departementteihin. Arrondissementteja on seitsemän, kaupunkikuntia 19 ja maalaiskuntia 18.
Alueella asuu 6,4 % Senegalin väestöstä. Kaupunkiväestön osuus on 46,3 %. Suurimmat kaupunkikunnat ovat Saint-Louis, Richard-Toll, Dagana, Rosso, Ndioum, Podor ja Ross Béthio. Asukkaista 54 % on tukuloreja, 39 % wolofeja, 4 % maureja, 1 % bambaroita ja 0,8 % sererejä.
Seudun pääelinkeinot ovat maanviljely ja karjanhoito. Tärkeitä viljelykasveja ovat riisi, sokeriruoko, tomaatti ja sipuli. Lisäksi harjoitetaan kalastusta. Alueella on myös merkittävää elintarviketeollisuutta.
Saint-Louis on yksi Senegalin tärkeimmistä matkailukohteista. Sen keskustasaari siirtomaa-aikaisine rakennuksineen liitettiin Unescon maailmanperintöluetteloon vuonna 2000. Muita nähtävyyksiä ovat Djoudjin kansallinen lintujensuojelualue, paroni Rogerin virka-asunto Richard-Tollissa, Faidherben linnoitus Podorissa ja Umar Tallin rakennuttamat moskeijat Podorin departementissa.
Armenian ja Azerbaidžanin rajakonflikti 2014

Armenian ja Azerbaidžanin rajakonflikti on meneillään oleva rajariita Armenian ja Azerbaidžanin välillä. Konflikti on jatkoa useita vuosia kestäneelle kiistalle Vuoristo-Karabahista, mikä syttyi uudestaan 30. heinäkuuta 2014.
Armenian ja Azerbaidžanin joukot ottivat yhteen Vuoristo-Karabahissa 30. heinäkuuta. Yhteenotossa kaatui kuusi armenialaista ja kolmetoista azerbaidžanilaista. Yhteenoton jälkeen maat ovat keskittäneet joukkojaan rajoilleen.
Armenia järjesti yhteisen viikon mittaisen sotaharjoituksen Vuorisot-Karabahin tasavallan kanssa marraskuun alussa. 12. marraskuuta Azerbaidžan ampui alas harjoituksiin osallistuneen helikopterin ja sen kolmihenkinen miehistö menehtyi.
Santa Claus

| Santa Claus |
| --- | --- |

 Koordinaatit: 32°10′15″N, 82°19′52″W 
Valtio:  Yhdysvallat
Osavaltio:  Georgia
Piirikunta:  Toombs
Pinta-ala:  
 – Kokonaispinta-ala:  0,5 km²
 – Josta vettä:  0 km² (0 %)
Korkeus:  243 m
Väkiluku (2000):  237
 – Väestötiheys:  474 as./km²
Aikavyöhyke:  UTC – 5 (kesäaika UTC – 4)
Infobox OKVirheellinen NIMI-arvo: 
Santa Claus on kaupunki Georgian osavaltiossa Yhdysvalloissa. Kaupunki kuuluu Toombsin piirikuntaan. Vuonna 2000 tehdyn väestölaskennan mukaan kaupungissa asui 237 ihmistä. Väestötiheys oli 474 as./km². Pinta-alaa Santa Clausilla on 0,5 neliökilometriä.
Väestö

Vuoden 2000 väestönlaskennan mukaan Santa Clausissa asui 237 ihmistä, joista miehiä oli 129 ja naisia 108. Kaupungissa oli 79 kotitaloutta ja 53 perhettä. Kaupungin väestöstä 82,3 prosenttia oli valkoisia, 1,7 % mustia tai afroamerikkalaisia ja 16 % muiden rotujen edustajia. Hispaanoja ja latinoja oli 24,9 % väestöstä.
Väestön keski-ikä on 30,4 vuotta. Alle viisivuotiaita oli vuonna 2000 17, 18 vuotta täyttäneitä 184 ja yli 65-vuotiaita 15.
Aiheesta muualla

Santa Clausista American FactFinderissä[vanhentunut linkki] (englanniksi)
Azerbaidžanin kansalaisuus

Azerbaidžanin passi, jota maan kansalaiset voivat hakea
Azerbaidžanin kansalaisuus on laillinen suhde yksittäisen henkilön ja Azerbaidžanin tasavallan välillä. Maassa noudatetaan nykyään ius sanguinis -periaatetta.
Kansalaisuuden saaminen syntymällä

Vuoteen 2014 asti Azerbaidžanin laki takasi kaikille maassa syntyneille kansalaisuuden, mutta nykylain mukaan vähintään toisen lapsen vanhemmista on oltava Azerbaidžanin kansalainen, jotta lapsi saisi maan kansalaisuuden. Kansalaisuuden voi siirtää automaattisesti lapselle, mikäli vähintään toinen vanhemmista saa Azerbaidžanin kansalaisuuden hakemuksella ja lapsi on alle 14-vuotias. Lapset, joiden vanhemmista ei ole tietoa tai jotka ovat valtiottomia, saavat Azerbaidžanin kansalaisuuden edelleen ius soli -periaatteella.
Kansalaisuuden saaminen hakemuksella

Hakemuksen perusteella Azerbaidžanin kansalaisuus voidaan myöntää sellaiselle henkilölle, joka täyttää seuraavat ehdot:
on asunut maassa pysyvällä oleskeluluvalla väh. 5 vuotta
omaa laillisen tulonlähteen
osaa todistettavasti azerin kieltä
osoittaa sitoutumista maan perustuslakiin
Azerbaidžanin presidentillä on valta myöntää kansalaisuus sellaisille henkilöille, jotka ovat ansioituneet kulttuurin, urheilun, teknologian ja tieteen saralla tai ovat jotenkin muuten erikoislaatuisia tapauksia. Tällöin kansalaisuuden saaminen ei edellytä yllä mainittujen ehtojen täyttämistä.
Kaksoiskansalaisuus ja kansalaisuuden menettäminen

Azerbaidžan ei tunnusta kaksoiskansalaisuutta.
Henkilöt, jotka ovat saaneet kansalaisuuden hakemuksella, menettävät sen, mikäli he ovat antaneet vääriä tietoja hakemukseensa.
Santiago de Querétaro

| Santiago de Querétaro Querétaro |
| --- | --- |

 Santiago de Querétaro
 Koordinaatit: 20°35′16″N, 100°12′17″W 
Valtio:  Meksiko
Osavaltio:  Querétaro
Perustettu:  1531
Hallinto:  
 – Pormestari:  Manuel González Valle
Väkiluku:  596 450
 – Metropolialue:  918 100
Aikavyöhyke:  UTC-6
 – Kesäaika:  UTC-5
 
 http://www.municipiodequeretaro.gob.mx/ 
Infobox OKVirheellinen NIMI-arvo: 
Santiago de Querétaro on kaupunki Querétaron osavaltiossa Meksikossa. Kaupungin asukasluku on 596 450.
Querétaron keskusta kuuluu Unescon Maailmanperintöluetteloon. Siellä on säilynyt poikkeuksellisen hyvin sekä siirtomaa-aikaista ruutuasemakaavaa että intiaanikorttelien mutkittelevia kujia.
Aiheesta muualla

Kuvia tai muita tiedostoja aiheesta Santiago de Querétaro Wikimedia Commonsissa
Santiago de Cuba (provinssi)

| Santiago de Cuba |
| --- | --- |

 Vaakuna
 Sijainti
Valtio:   Kuuba
Hallinto:  
 – hallinnollinen keskus:  Santiago de Cuba
Pinta-ala:  6 228 km²
Väkiluku (2012):  1 049 084
 – väestötiheys:  168 as./km²
Santiago de Cuba on yksi Kuuban provinsseista. Se on Kuuban asukasluvultaan toiseksi suurin provinssi 1,05 miljoonalla asukkaallaan. Sen suurin kaupunki on Santiago de Cuba, joka on myös provinssin pääkaupunki.
Provinssi on luonnonvaroiltaan rikas ja sen alueelta löytyy muun muassa rautaa ja nikkeliä. Sen talous kuitenkin painottuu pääasiassa maatalouteen, mutta teollisuus on alkanut kehittyä pääkaupungin ympärillä turismin kasvaessa. Alueen kaunis luonto houkuttelee turisteja sekä Kuubasta että ulkomailta.
Kunnat

Contramaestre
Chivirico
Mella
Palma Soriano
San Luis
Santiago de Cuba
Mayarí Arriba
La Maya
Cruce de los Baños
Aydın Örs

| Aydın Örs |
| --- | --- |
 Örs vuonna 2018.
Henkilötiedot
Koko nimi:  Aydın Örs
Syntynyt: 1946 Ankara, Turkki
Kansalaisuus:   Turkki
Koripalloilija
Maajoukkueet
:   Turkki
Ottelut (pisteet):  35
Valmennusura
:  Anadolu Efes SK Fenerbahçe  Turkki
Aiheesta muualla
FIBA
| Mitalit> Maa:   Turkki.Miesten koripallo.EM-kilpailut  | Mitalit> Maa:   Turkki.Miesten koripallo.EM-kilpailut  | Mitalit> Maa:   Turkki.Miesten koripallo.EM-kilpailut  | Maa:   Turkki> Miesten koripallo. |
| --- | --- | --- | --- |
|  Hopeaa | Turkki 2001 |  |  |
Aydın Örs (s. 1946 Ankara) on turkkilainen kilpauransa päättänyt koripallovalmentaja ja koripalloilija. Örs valmensi turkkilaisia seurajoukkueita ja johti Turkin miesten maajoukkueen EM-hopealle vuonna 2001.